Δημοσίευση αιτήσεως καταχωρίσεως κατά την έννοια του άρθρου 6 παράγραφος 2 του κανονισμού (ΕΟΚ) αριθ. 2081/92 για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων

(2003/C 206/02)

Η δημοσίευση αυτή παρέχει το δικαίωμα υποβολής ενστάσεως κατά την έννοια των άρθρων 7 και 12 στοιχείο δ) του εν λόγω κανονισμού. Οποιαδήποτε ένσταση στην αίτηση αυτή πρέπει να διαβιβάζεται μέσω της αρμοδίας αρχής ενός κράτους μέλους, ενός κράτους μέλους του ΠΟΕ ή μιας αναγνωρισμένης τρίτης χώρας σύμφωνα με το άρθρο 12 παράγραφος 3, εντός προθεσμίας έξι μηνών από την παρούσα δημοσίευση. Η δημοσίευση αιτιολογείται από τα στοιχεία που ακολουθούν, ιδίως το στοιχείο 4.6, με τα οποία θεωρείται ότι η αίτηση δικαιολογείται κατά την έννοια του κανονισμού (ΕΟΚ) αριθ. 2081/92.

ΚΑΝΟΝΙΣΜΟΣ (ΕΟΚ) αριθ. 2081/92 ΤΟΥ ΣΥΜΒΟΥΛΙΟΥ

ΑΙΤΗΣΗ ΚΑΤΑΧΩΡΗΣΗΣ: ΑΡΘΡΟ 5

ΠΟΠ ( ) ΠΓΕ (x)

1. Αρμόδια εθνική αρχή Όνομα: Ministère de l'agriculture, de l'alimentation, de la pêche et des affaires rurales

Direction des politiques économique et internationale

Bureau des signes de qualité et de l'agriculture biologique

Διεύθυνση: 3, rue Barbet-de-Jouy - F-75349 Paris 07 SP

Τηλέφωνο (33-1) 49 55 58 59

Φαξ (33-1) 49 55 57 85

2. Αιτούσα ομάδα 2.1. Όνομα: Alsace Qualité - Groupe choucroutiers

2.2. Διεύθυνση: Espace européen de l'entreprise

2, rue de Rome

F-67309 Schiltigheim Cedex

Τηλ. (33-3) 88 19 16 78

Φαξ (33-3) 88 18 90 42

2.3. Σύνθεση: παραγωγός/μεταποιητής (x) άλλος ( )

3. Τύπος προϊόντος: Κεφάλαιο 20 - παρασκευάσματα κηπευτικών

4. Περιγραφή κατά τη συγγραφή υποχρεώσεων (σύνοψη των όρων που προβλέπονται στο άρθρο 4 παράγραφος 2)

4.1. Ονομασία: Choucroute d'Alsace

4.2. Περιγραφή: Η σουκρούτ της Αλσατίας εμφανίζεται σε λεπτές λωρίδες που λαμβάνονται μετά την κοπή της κεφαλωτής κράμβης της Αλσατίας, αλάτισμα και ζύμωση. Έχει χρώμα λευκό και η γεύση της είναι υπόξινη τυπική της γαλακτικής ζύμωσης.

Η σουκρούτ της Αλσατίας πουλιέται: είτε νωπή συσκευασμένη σε σακουλάκια ή δοχεία, είτε ψημένη συσκευασμένη σε σακουλάκια, πλαστικά δοχεία, μεταλλικά δοχεία ή γυάλινα βάζα.

4.3. Γεωγραφική περιοχή: Η σουκρούτ της Αλσατίας παρασκευάζεται αποκλειστικά από κράμβες που καλλιεργούνται στην Αλσατία και μεταποιούνται σε εγκαταστάσεις που βρίσκονται στην περιοχή της Αλσατίας, και περιλαμβάνει τα διαμερίσματα Bas-Rhin και Haut-Rhin. Η οριοθέτηση αυτή αντιστοιχεί στην περιοχή παραδοσιακής παραγωγής της σουκρούτ της Αλσατίας.

4.4. Απόδειξη προέλευσης: Οι τεκμηριωμένες αποδείξεις της ζύμωσης της κομμένης κράμβης ανάγονται στον XV αιώνα στην Αλσατία (βλέπε ιστορική μελέτη για την σουκρούτ της Αλσατίας από τον Roland Oberle). Όμως είναι πολύ πιθανό ότι αυτή η τεχνική διατήρησης να είναι πολύ παλαιότερη.

Ο όρος σουκρούτ εμφανίστηκε στα τέλη του XVIIου αιώνα με την προσάρτηση της Αλσατίας στη Γαλλία. Ο όρος σουκρούτ προκύπτει από φωνητικό γαλλισμό της λέξεως Surkrut που στα αλσατικά σημαίνει "chou aigre" (ξινή κράμβη).

Για μακρό χρονικό διάστημα η σουκρούτ καταλώνονταν στις γερμανικές περιοχές της Γαλλίας και στη συνέχεια επεκτάθηκε στο σύνολο της χώρας μετά από την έξοδο πολλών αλσατών προς τη Γαλλία με την προσάρτηση της Αλσατίας στη Γερμανία το 1870.

Ο καταναλωτής θεωρεί ότι η σουκρούτ είναι αλσατική, γι' αυτό υπάρχει σύστημα ιχνηλάτησης που επιτρέπει από τον αριθμό της παρτίδας της σουκρούτ στο σημείο πώλησης να φθάσουμε μέχρι τους παραγωγούς που καλλιέργησαν την κράμβη αυτή.

4.5. Μέθοδος παραγωγής: Η σουκρούτ της Αλσατίας παρασκευάζεται από κράμβες που φυτεύονται σε αγροτεμάχια που διαθέτουν τα κατάλληλα φυσικοχημικά χαρακτηριστικά. Η λίπανση προσαρμόζεται συναρτήσει των αναγκών της κράμβης και των διαθεσίμων ανόργανων στοιχείων του εδάφους τα οποία προσδιορίζονται μετά από ανάλυση. Οι φυτοϋγειονομικές επεμβάσεις γίνονται μετά από παρατηρήσεις και μόνο με τα προϊόντα που αναγράφονται σε θετικό κατάλογο. Οι κράμβες συγκομίζονται όταν η ωριμότητά τους καθορίζεται από μέσο βάρος 3 kg (εκτός από την περίπτωση δυσμενών κλιματικών συνθηκών) με αξιολόγηση του χρώματος, της συνεκτικότητας και της παρουσίας τουλάχιστον 3 φύλλων ελαφρώς πρασίνων στο πάνω μέρος της κράμβης μετά από αφαίρεση των φύλλων που την περιβάλουν.

Στη συνέχεια αφαιρείται το στέλεχος της κράμβης εις τρόπον ώστε να έχουμε λευκή σουκρούτ που δεν περιλαμβάνει ούτε τμήματα από στελέχη ούτε πράσινα φύλλα. Στη συνέχεια η κράμβη κόβεται σε λεπτές λωρίδες. Οι λωρίδες αλατίζονται και στη συνέχεια τίθενται σε δεξαμενές με αναερόβιες συνθήκες ώστε να αναπτυχθεί η γαλακτική ζύμωση. Τις βγάζουμε από τις δεξαμενές όταν το ποσοστό γαλακτικού οξέος είναι ανώτερο από 1 %. Με τον τρόπο αυτό η σουκρούτ μπορεί να πουληθεί νωπή ή ψημένη. Το ψήσιμο πραγματοποιείται μετά από μείωση της οξύτητας (το ποσοστό του γαλακτικού οξέος πρέπει να περιλαμβάνεται μεταξύ 0,4 και 1 %), με συνταγή που έχει κάθε ένας παραγωγός σουκρούτ και μόνο με τα επιτρεπόμενα συστατικά.

4.6. Δεσμός: 4.6.1. Ιδιαίτερο χαρακτηριστικό που συνδέεται με το προϊόν:

Τα οργανοληπτικά χαρακτηριστικά της σουκρούτ απορρέουν από το συνδυασμένο αποτέλεσμα καλής ωρίμανσης της κράμβης και φυσικού τρόπου ζύμωσης. Την ωριμότητα στις κράμβες δίνουν τόσο τα χαρακτηριστικά βαθιά και πλούσια εδάφη της περιοχής όσο και το εύρος θερμοκρασιών μεταξύ ημέρας και νύκτας. Η παρασκευή της σουκρούτ στην Αλσατία γίνεται αποκλειστικά από οικογενειακές βιοτεχνίες, στις οποίες η τεχνογνωσία μεταβιβάζεται από γενεά σε γενεά.

4.6.2. Φήμη:

Υπάρχουν αποδείξεις για την ύπαρξη μιας μορφής σουκρούτ πολύ πικάντικης από ράγες αρκεύθου, σαμπούκου, άνιθου, σάλβιας, θύμβρας, μάραθου από το Μεσαίωνα. Έχουν γραφεί πάρα πολλά και υπάρχουν απεικονίσεις όσον αφορά τον "coupeur de chou" ("Sürkrüt schneider") (κόπτης κράμβης), ο οποίος κατά το φθινόπωρο περιφέρεται στα αγροκτήματα για να κόψει με ειδικό εργαλείο τις κράμβες που θα τοποθετηθούν σε μεγάλα πιθάρια από ψαμμίτη του Betchdorf, όπου εναλλάσσεται με αλάτι και άλλα συστατικά. Μετά από την επανάσταση και την άνοδο των πολιτικών και των στρατιωτικών αλσατών στο Παρίσι αρχίζει να γίνεται γνωστή η σουκρούτ. Με τη Δεύτερη Αυτοκρατορία εμφανίζονται στην περιφέρεια του Στρασβούργου μικρές επιχειρήσεις που παρασκευάζουν σουκρούτ και τη διαθέτουν στο εμπόριο στο Παρίσι. Βρίσκουμε τη σουκρούτ στη διεθνή έκθεση του Παρισιού του 1867.

Σήμερα, την περίοδο του φθινοπώρου γίνονται πολλές γιορτές της σουκρούτ τις Κυριακές σε πολλά αλσατικά χωριά. Για να ικανοποιηθεί η περιέργεια του τουριστών, υπάρχει ο "δρόμος της σουκρούτ" που επιτρέπει στους επισκέπτες να ανακαλύψουν όλες τις πτυχές της παραγωγής αυτής, από την καλλιέργεια της κράμβης και τη μεταποίησή της έως το τελικό προϊόν το οποίο μπορούν να δοκιμάσουν σε πολλά εστιατόρια που είναι μέλη του "δρόμου της σουκρούτ". Όπως κάθε προϊόν που έχει τις ρίζες του στην παράδοση και στην περιοχή, έτσι και για τη σουκρούτ υπάρχει σύλλογος που υποστηρίζει τις αξίες και τις παραδοσιακές συνταγές.

4.7. Οργανισμό επιθεώρησης Όνομα: Certiqual

Διεύθυνση: Espace européen de l'entreprise

2, rue de Rome

F-67309 Schiltigheim Cedex

Τηλ. (33-3) 88 16 16 79

Φαξ (33-3) 88 18 90 42

4.8. Επισήμανση: Σε κάθε συσκευασία υπάρχει η ονομασία: "choucroute d'Alsace crue ou cuite", καθώς και οι ακόλουθες πληροφορίες:

- Για τη νωπή σουκρούτ

- κράμβες που καλλιεργούνται σε αλστατικά εδάφη με λογικές και ελεγμένες μεθόδους,

- μεταποιημένες στην Αλσατία διατηρώντας τις παραδοσιακές τεχνικές,

- ταυτοποιημένες από τον αγρό έως τον καταναλωτή.

- Για τη ψημένη σουκρούτ

- κράμβες που καλλιεργούνται σε αλστατικά εδάφη με λογικές και ελεγμένες μεθόδους,

- μεταποιημένες στην Αλσατία διατηρώντας τις παραδοσιακές τεχνικές,

- ταυτοποιημένες από τον αγρό έως τον καταναλωτή.

Προαιρετικά: σουκρούτ που έχει παρασκευαστεί με: χοιρινό λίπος, λίπος χήνας, λευκό κρασί Αλσατίας, ... (μαζί με τα προστεθέντα συστατικά).

4.9. Εθνικές απαιτήσεις: -

Αριθ. ΕΚ: FR/00075/1998.10.26.

Ημερομηνία παραλαβής της πλήρους αίτησης: 19 Δεκεμβρίου 2002.